Indoneziyada Osiyo o‘yinlarining beshinchi kuni doirasidagi musobaqalar davom etmoqda. O‘zbekiston terma jamoasiga navbatdagi kumush medal taqdim etildi. Sport gimnastikasining tayanib sakrash bo‘yicha bahslarida Oksana Chusovitina kumush medalni qo‘lga kiritdi. Foto: Anvar Ilyosov Shu tariqa, uch karra jahon chempioni, Yevropa chempioni, Osiyo o‘yinlari g‘olibasi, 7ta yozgi Olimpiya o‘yinlarida ishtirok etgan yagona gimnastikachi, 43 yoshli Oksana Chusovitina navbatdagi medal sohibasiga aylandi. Foto: Anvar Ilyosov Foto: Anvar Ilyosov Shuningdek, Muattar Nabiyeva og‘ir atletika bo‘yicha o‘z ishtirokini boshladi. Penchak silat bo‘yicha bahslarda ishtirok etgan uch nafar sportchimiz ilk janglaridayoq imkoniyatni boy berishdi va musobaqadagi ishtiroklarini yakunlashdi.